กรมข้าวสนองราชินี ปรับระบบปลูกข้าว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — กรมการข้าวเดินหน้าจัดระบบการปลูกข้าวใหม่ลดการใช้น้ำ 
นายประเสริฐ โกศัลวิตร อธิบดีกรมการข้าว เปิดเผยว่า กรมการข้าวน้อมรับกระแสพระราชดำรัสสมเด็จพระนางเจ้าฯ พระบรมราชินีนาถ ในเรื่องการปลูกข้าวและการใช้น้ำให้เหมาะสม ซึ่งขณะนี้กระทรวงเกษตรและสหกรณ์ โดยกรมการข้าวจะเร่งเดินหน้าทำรายละเอียดโครงการปรับระบบการปลูกข้าวใหม่ ที่ผ่านความเห็นจากคณะกรรมการนโยบายข้าวแห่งชาติ (กขช.) เพื่อเสนอคณะรัฐมนตรี (ครม.) และเร่งเดินหน้าโครงการ ซึ่งคาดว่าจะเริ่มได้ในเดือน พ.ย. 2553 ซึ่งเป็นฤดูนาปรังครั้งแรกของปีนี้
“ขณะนี้กรมอยู่ระหว่างการทำรายละเอียดเสนอ ครม. เพื่อพิจารณาอนุมัติงบประมาณ ล่าสุดอยู่ระหว่างหารือกับสำนักงบประมาณ ซึ่งงบประมาณที่กรมคาดเบื้องต้น 2,000 ล้านบาท แต่ในอนาคตจะเพิ่มอีกหรือไม่ขึ้นกับจำนวนเกษตรกรที่เข้าโครงการ เนื่องจากจะมีมาตรการจูงใจในเรื่องเงินกู้ดอกเบี้ยต่ำและการสนับสนุนอื่นๆ เพื่อให้เกษตรกรเข้าร่วมโครงการมากๆ เพื่อลดการใช้น้ำ” นายประเสริฐ กล่าว
กรมการข้าวคาดว่าโครงการนี้จะช่วยประหยัดน้ำของประเทศประมาณปีละ 2,000 ล้านลบ.ม. เนื่องจากจะมีการบริหารการใช้น้ำร่วมกันในกลุ่มเกษตรโครงการ ที่จะมีการใช้น้ำอย่างเต็มประสิทธิภาพตั้งแต่ต้นทางถึงปลายทางน้ำ เบื้องต้นจะนำร่องใน 22 จังหวัดลุ่มเจ้าพระยา ทั้งภาคกลางและภาคเหนือตอนล่าง ซึ่งเป็นพื้นที่ใช้น้ำจากเขื่อนภูมิพลและเขื่อนสิริกิติ์ทั้งหมด เนื่องจากในฤดูนาปรัง 2 รอบ มีการปลูกข้าวกว่า 20 ล้านไร่ เป็นผลให้ปริมาณน้ำสองเขื่อนนี้อยู่ในระดับวิกฤตในรอบ 18 ปี โดยน้ำในเขื่อนเหลือเพียง 12% เท่านั้น